Ingvild Koksvik

Ingvild Koksvik er en norsk sanger, låtskriver og tekstforfatter. Hun debuterte som soloartist i april 2013 med plateutgivelsen Nattåpent på Fyrlyd Records.  

Våren 2016 kom Ingvild Koksviks andre soloalbum, Og sangen kom fra havet ut på Fyrlyd Records. Ingvild Koksvik har to tidligere plateutgivelser på NorCD: A Light Exists in Spring med kvartetten Amherst og orvilsk! som duo med Lars Jakob Rudjord. Hun har gjort to bestillingsverk: Og sangen kom fra havet til Nordsjøfestivalen i Farsund i 2015 og Nattåpent til dikt av Rolf Jacobsen, til Nordisk samtidspoesifestival | Rolf Jacobsendagene i Hamar. 

Ingvild Koksvik driver platelabelen Fyrlyd Records sammen med Lars Jakob Rudjord, med base i Farsund. Hun mottok Vest-Agder fylkeskommunes kunstnerstipend i 2014. Ingvild Koksvik har mastergrad i musikkvitenskap fra Universitetet i Oslo, hvor hun også har vært ansatt i forskningsprosjektet Music, Motion, and Emotion. 

 Diskografi 
 Songs from the Deepest Sea EP (Fyrlyd Records, 2018)
 Og sangen kom fra havet (Fyrlyd Records, 2016)
 Nattåpent (Fyrlyd Records, 2013)
 orvilsk! (NorCD, 2010) med Lars Jakob Rudjord
 A Light Exists in Spring (NorCD, 2010) med Amherst

 Referanser 

 Eksterne lenker 


Kategori:Norske sangere
Kategori:Norske låtskrivere